ประจำเดือนมาวันที่8-11ที่ผ่านมาค่ะ มีอะไรกันวันที่11แลำ12 ปล่อยเลยนะคะ แล้วตอนนี้มีอาการปวดเต้านมนิดๆค่ะ ปกติจะไม่ปวดหลังประจำเดือนมานะคะแต่จะปวดก่อนตลอด อยากทราบว่ามีความผิดปกติอะไรมั้ยคะ? จะมีโอกาสตั้งครรภ์บ้างมั้ยคะ? คือจริงๆอยากตั้งครรภ์มากค่ะเพราะตอนนี้สามีไปทำงานต่างประเทศอีก2ปีจะกลับไม่มีเวลาอยู่ด้วยกันเลยค่ะ อยากมีน้องมากๆค่ะ (ประจำเดือนมาไม่ค่อยสม่ำเสมอนะคะ)
สวัสดีค่ะ หากประจำเดือนมาวันที่ 8 ก.พ. แล้วมีเพศสัมพันธ์วันที่ 11-12 ก.พ. เท่ากับมีเพศสัมพันธ์ในวันที่ 4 และ 5 นับตั้งแต่มีประจำเดือนมา ถือว่าอยู่ในระยะปลอดภัย โอกาสในการตั้งครรภ์นั้นมีน้อยมาก ดังนั้น หากต้องการที่จะตั้งครรภ์ ก็ควรมีเพศสัมพันธ์ต่ออย่างสม่ำเสมอ โดยเฉพาะในช่วงกึ่งกลางของรอบเดือน หรือช่วงที่มีไข่ตก หากนานๆ จะมีเพศสัมพันธ์สักครั้ง โอกาสในการตั้งครรภ์ก็ย่อมจะมีน้อยค่ะสำหรับอาการปวดเต้านม ไม่น่าใช่อาการของการตั้งครรภ์แต่อย่างใด เพราะอาการของการตั้งครรภ์มักจะปรากฏหลังจากอาการขาดประจำเดือนไปแล้วค่ะ อีกทั้งเพิ่งมีเพศสัมพันธ์ไปเพียง 10 กว่าวัน อาการตั้งครรภ์ย่อมยังไม่แสดงออกมาค่ะ ดังนั้น สาเหตุของการปวดเต้านมอาจเกิดจากสาเหตุอื่นๆ การมีความเครียด ผลของการใช้ยาบางชนิด มีเต้านมอักเสบ มีซีสต์ในเต้านม เป็นต้นหากอาการปวดเต้านมเป็นอย่างต่อเนื่อง และปวดมากขึ้นเรื่อยๆ ก็ควรไปพบแพทย์เพื่อตรวจค่ะ